Kada pang jalas apa Charon naitu, bulan Pluto nang pangganalnya, cagar tatap dikalasipikasikan sabagai satelit atawa jadi sabuting planet kihit jua. Pluto dan Charon, kaduduanya mamusingi titik barycenter gravitasi di atas pamukaannya, nang ma'ulah Pluto-Charon sabuah sistem ganda. Dua bulan nang jauh tahalus Nix dan Hydra gin mamusingi Pluto dan Charon. Pluto ba'andak di sabuk resonan dan ba'isi 3:2 resonansi lawan Neptunus, nang artinya Pluto mamusingi matahari dua kali gasan saban talu pusingan Neptunus. Objek sabuk Kuiper nang orbitnya ba'isi resonansi nang sama disambat plutino.